LitNet-Spens: Wonderkop | LitNet
Drama LitNet-Spens: Wonderkop
Naam van skrywer: Henk Seymore
Naam van teks: Wonderkop
Subgenre: Vir verhoog-optrede of radio-mikrofoon
Aantal spelers: So groot ‘n mannekoor as moontlik: instluitende 3 vertelstemme vir radio en uitstluitende die 3 vertelstemme vir verhoogoptrede vertelstem 1. dik donker stem; Vertelstem 2. ligte dun stem; vertelstem 3
Kort opsomming indien beskikbaar: Wonderkop is die naam van die klipheuwel naby die myn, Lonmin, op Marikana, Noord-Wes Provinsie. Wonderkop is ook die titel van hierdie versdrama oor die tragiese gebeure daar tydens die werkers se staking in Augustus 2012.
Vorige opvoerings: n.v.t. Die stuk is vars uit die skrywer se rekenaar.
Pryse toegeken: n.v.t. Die stuk is vars uit die skrywer se rekenaar.
Naam van kopiereghouer: Henk Seymore
Persoon/instelling wat gekontak moet word ivm opvoerregte: hseymore@telkomsa.net
Rolverdeling – mannekoor – hoe groter hoe beter
Stem Een – diep stem
Stem Twee – skril stem Stem Drie – growwe stem – liefs hees
Groot mannekoor wat saamwerk as twee koorstemme:
Koorstem een – tik Koorstem twee antwoord – tok:
En so voorts - gemaklike looppas: Tik Tok Tik Tok Tik Tok Tik Tok Tik Tok Tik Tok Tik Tok Tik Tok Tik Tok Tik Tok Tik Tok
Vinniger gaan oor in draf pas: Tik Tok Tik Tok Tik Tok Tik Tok Tik Tok Tik Tok Tik Tok Tik Tok Tik Tok Tik Tok Tik Tok
Versnel die pas tot tempo tot naelloop: Tik Tok Tik Tok Tik Tok Tik Tok Tik Tok
Weer eens versnel tot tempo tot snel-snel: Tik Tok Tik Tok Tik Tok
Weer eens versnel tot tempo van hel-snel: Tik Tok Tik Tok Tik Tok Tik Tok Tik Tok Tik Tok Tik Tok
Skielik - doodse stilte. Stem een - (enkel roepstem - man agter op verhoog /ver van mikrofoon ):
Siepsop spruit uit sonder kop!
VOLLE KOOR UIT VOLLE BORS : Sonder kop donder een en almal oppi koppie en word klipkop – by Wonderkop!
VOLLE KOOR (fluister): Daar staak duisende uit nood om meer geld vir brood
Stem twee - (enkel vertelstem van man voor op verhoog / naby aan mikrofoon):
’n Loon-jakkals sluip skarrelbeen en druipstert herwaarts ... derwaarts Vir die ontevrede duisende word niks verkry – is meer geld vir hul brood nou so gou neusie verby?
Stem drie - (enkel vertelstem van man in middel van verhoog /middelafstand van mikrofoon:
Tussendeur snuffel ’n vakbond-hond stil en slu oral op die myngrond rond
Stem twee - (enkel vertelstem van man voor op verhoog /naby aan mikrofoon):
Beteken geen geld – geweld? Koor wat saamwerk as twee koorstemme:
Koor wat saamwerk as twee koorstemme:
Stem een – tik
Stem twee – tok
Gemaklike loop pas - fluister : Tik Tok Tik Tok Tik Tok Tik Tok
Stem Een - (man agter op verhoog beweeg oor verhoog vorentoe in rigting van
Stem Twee - begin terselfdertyd as Grootkoor en roep luidkeels sodat hy hoorbaar is bo-oor Grootkoor se twee stemmige gefluister van tik tok):
Of beteken geweld – geen ekstra geld?
Stem twee – tok: Gemaklike loop pas - fluister : Tik Tok Tik Tok Tik Tok Tik Tok
VOLLE KOOR UIT VOLLE BORS: Honger-nood druk duisende wreed tot hul dreig-kreet – gee geld of kry geweld!
Stem drie - (enkel vertelstem van man in middel van verhoog / middelafstand van mikrofoon
Neus-teen-neus grom, knor, grou en snou jakkals en hond nou oor wie behou of verkry heerskappy?
VOLLE KOOR UIT VOLLE BORS: Onvoldaan staan duisende reg met wapens en hul swaar gemoed om die mynbase te groet
Derduisende knopkierie en assegaai word kwaai geswaai, kwaai gedraai.
Duisende sweet. Duisende lywe blink. Duisende voete stamp.
Byklank Talle, talle voete wat stamp op grond. Duisende voete stink.
Duisende se assegaai-lemme blink
Duisende se krisis-kreet klink KOOR wat saamwerk as twee koorstemme:
VOLLE KOOR UIT VOLLE BORS: Duisende, nou swaar belaai met woede en knopkierie as roede van hul mag vertrap alle rede vir vrede met wapendans en krisis-kreet: “geen geld - gee geweld!”
Die Loonjakkals skoert skarrelbeen en druipstert herwaarts ... derwaarts.
Stem twee – tok: Gemaklike loop pas - fluister : Tik Tok Tik Tok
VOLLE KOOR UIT VOLLE BORS: Duisende ongepaai, lawaai kwaai in hul kreet om meer geld vir brood
Die vakbond-hond sluip stil en slu oral op die myngrond rond.
Duisende ongepaai met elke assegaai se mespunt ontbloot, ontbied die dood
Stem drie - (enkel vertelstem van man in middel van verhoog /middelafstand van mikrofoon
Die duisende weier om te skrik.
Die vakbond-hond sluip stil, slu oral op die myngrond rond.
Die tydbom tik.
Sal enigiets ooit hierdie geskil wil skik? Is die spanning eenvoudig te dik?
Die tydbom bars! Derduisende tande knars.
Byklank vir derduisende tande wat knars.
TV skerms oral oor, wys binne enkele uur hoe slaan duisende op vlug
Die dood snel hul agterna – koeëls tref party in die rug
Kyk hoe skote knal. Kyk hoe talle vlug.
Kyk hoe party val. Kyk hoe lekker-lelik lê lyke – oral!
Kyk hoe hang stof soos ‘n toe gordyn voor ‘n verhoog vol in die lug naby Lonmin se werf.
Luister hoe knal vuurwapens pal.
Byklank vuurwapens wat knal
Nou sing duisende hul roubeklag vol pyn met die refrein
– “Lonmin is in onmin!”
Duisende, asof deur dood gestaal, herhaal die verhaal VOLLE KOOR:
“Lonmin moet meer betaal”.
Hul klaag-vraag dring aan en dring deur
“Lonmin, in onmin, moet meer betaal”.
O - hoe wyd strek winste ingewin deur bo-base van mynbou?!
Die roubeklag span ’n wurg-ring. Die roubeklag word al hoe kleiner en in haas afgedwing op elke Hans en Klaas wat by Lonmin mynskag en kliptonnel grou.
“Bo base van Lonmin se mynbou - nou moet julle luister
Onthou hoe dooie werkers vir julle bevele oor meer betaal fluister, en daarna
– terwyl duisende knopkieries in die lug draai, kom ’n bliksemse lawaai
wanneer werkers honderde assegaai-lemme herhaaldelik teen mekaar swaai
net om die gedonder van skree-stemme in te lei ten einde elke makker gedood
tot gesneuwelde held te verhewe in hierdie helse geweld en kabaal vir meer betaal.
Word die een se dood sodoende met veel minder waarde geag as die ander se brood?
Word die duisende se nood vir brood en aandring op meer kosgeld minder geag as die teenvoeter-woord in opdrag vir moord?
“Werkers jul vra geld vir brood – werkers ontmoet van agter af jul dood!”
Vir talle steek die onreg dwars-in-die-krop oor hierdie loongeskil by Wonderkop:
Vryf enkele bose bo-base van mynbou nou stof uit hul oë?
Doen hulle ook alles binne hul vermoë om so min as moontlik te bly betaal
en steeds so veel wins as moontlik te kan behaal?
Word die kuns van ongeërg geen ag slaan op die waarde van ‘n mens se lewe so voldaan?
Maak baas, Hans en Klaas almal lewenskoste sodoende onderhewig aan waarde van lewe?
Te veel kry veels te min. Te min om brood te kan in, maar te veel na mynbase se sin.
Dit beteken net een ding: werkers sal deur af te dwing vir meer moet beding.
Bedeel die myn se bose bo-base te veel vir hulself deur brood van armes te wil steel?
Hiep-hop! Pas op!
VOLLE KOOR UIT VOLLE BORS: Sonder-kop donder een en almal oppi koppie en word klipkop by - Wonderkop.
Want Loonjakkals se lyf is nou ’n lyk en lê kru stukkend-gekerf. Dit lê op straat net buite Lonmin se grond en erf.
Wie gaan baat by Loonjakkals se lyk op straat?
Soveel dood aan vuurwapen-geweld bring hoeveel geld vir brood?
Beteken een loon-jakkals se dood ook duisende se brood?
(Slot – niks verder) Comments